ప్రజాకూటమి

ప్రజాకూటమి, 2018 తెలంగాణ శాసనసభ ఎన్నికలకు ముందు భారత జాతీయ కాంగ్రెస్, తెలుగుదేశం పార్టీ, కమ్యూనిస్ట్ పార్టీ, తెలంగాణ జన సమితి మధ్య ఏర్పడిన ఎన్నికల కూటమి. ఆ సంవత్సరం ఎన్నికలలో తెలంగాణ రాష్ట్ర సమితిని ఓడించాలనే ఏకైక ఉద్దేశ్యంతో ఇది 2018 సెప్టెంబరు 11 న ఏర్పడింది.  ఎన్నికల ప్రచారంలో పార్టీ ప్రధాన పోటీదారుగా కనిపించింది,  అయితే ఎన్నికలలో, తెరాస ఈ కూటమిని చిత్తుగా ఓడించి, అఖండ విజయం సాధించింది.  2019 జనవరి 23  న ఆంధ్రప్రదేశ్‌లో రాబోయే ఎన్నికల్లో లోక్‌సభ, శాసనసభ రెండింటిలోనూ అన్ని స్థానాల్లోనూ పోటీ చేస్తామని కాంగ్రెస్ ప్రకటించడంతో కూటమి రద్దైంది. అప్పటి వరకు, 2019 ఆంధ్రప్రదేశ్‌ శాసనసభ, సార్వత్రిక ఎన్నికల్లో కూటమి కలిసి పోటీ చేయడంపై అక్కడఖ్ఖడా చర్చ జరుగుతూండేది.

ఉమ్మడి శత్రువును ఓడించేందుకు ఒకప్పుడు బద్ధ ప్రత్యర్థులుగా ఉన్న కాంగ్రెస్, తెదేపాలు కలిసి జట్టుకట్టడం ఇదే తొలిసారి.   అందుకే తెరాస, భాజపాలు దీన్ని ‘అపవిత్ర కూటమి’ అని విమర్శించారు. 

 మేనిఫెస్టో 
ప్రజాకూటమి ఉమ్మడి మేనిఫెస్టో 2018 నవంబరు 26 న విడుదలైంది  

వ్యవసాయం

 రైతులకు ₹2 లక్షల వరకు వ్యవసాయ రుణమాఫీ.
 పంట ధరల స్థిరీకరణ, కనీస మద్దతు ధర, నీటిపారుదల ప్రాజెక్టుల అమలు

విద్యుత్

 100 యూనిట్లలోపు విద్యుత్ వినియోగించే వారికి ఉచిత విద్యుత్.

ఉపాధి

 ఔట్‌సోర్సింగ్ ఉద్యోగులందరికీ 'సమాన పని - సమాన వేతనం' కోసం కోర్టు ఆదేశాల ఆధారంగా సవరించిన వేతనం లభిస్తుంది.
 ప్రభుత్వం ఏర్పడిన మొదటి సంవత్సరంలోనే 1 లక్ష ప్రభుత్వ ఉద్యోగాల ఖాళీలను పూరిస్తారు.
 గల్ఫ్‌లో ఉద్యోగాలు కోరుతున్న తెలంగాణ కార్మికులకు ఉద్యోగావకాశాలు.

పెన్షన్

 పింఛనుదారుల వయోపరిమితిని 60 నుంచి 58కి తగ్గించనున్నారు.
 ప్రతి వ్యక్తికి ₹ 3,000 నిరుద్యోగ భృతి.

thumb|250x250px| ప్రజాకూటమిలోని భాగస్వామ్య పార్టీల మధ్య సీట్ల పంపకం ఒప్పందం

 రాజ్యాంగ పార్టీలు 
నం. పార్టీ జెండా చిహ్నం నాయకుడు సీట్లలో పోటీ చేశారు సీట్లు గెలుచుకున్నారు 1. భారత జాతీయ కాంగ్రెస్50x50pxcenter|60x60px ఎన్.ఉత్తమ్ కుమార్ రెడ్డి 94 19 2. తెలుగుదేశం పార్టీ50x50pxcenter|50x50px ఎల్. రమణ 14 2 3. కమ్యూనిస్ట్ పార్టీ ఆఫ్ ఇండియా50x50pxcenter|50x50px చాడ వెంకట్ రెడ్డి 3 0 4. తెలంగాణ జన సమితి50x50px50x50px ఎం. కోదండరాం 8 0 మొత్తం 119 21

 ఇవి కూడా చూడండి 

 మహా కుటమి (2009)

 మూలాలు 

వర్గం:తెలంగాణ శాసనసభ ఎన్నికలు